Predkladacia  správa

	Návrh nariadenia vlády SR o spôsobe úpravy poskytnutých prostriedkov štátneho rozpočtu na podnikanie v poľnohospodárstve sa predkladá na základe splnomocňovacieho ustanovenia § 1 ods. 7 zákona č. 240/1998 Z.z. o poľnohospodárstve a o zmene a doplnení ďalších zákonov v znení zákona č. 361/2000 Z.z. (ďalej len “zákon”).

	Účelom predloženého návrhu je vypracovať spôsob úpravy poskytnutých prostriedkov štátneho rozpočtu v príslušnom kalendárnom roku na účely  uvedené v zákone o vplyv inflácie uvedenej v zákone o štátnom rozpočte.

	Predmetný návrh bol predmetom riadneho pripomienkového konania. Zásadné pripomienky k návrhu uplatnilo Ministerstvo financií SR, ktoré však na rokovaní ministrov dňa 10. 9.2001 boli odstránené. Materiál sa predkladá bez rozporov.

	Predložený návrh nariadenia vlády bude mať dopad na štátny rozpočet, jeho ekonomický rozbor je súčasťou tohto materiálu.

	Návrh nariadenia vlády nebude mať negatívny dopad na podnikateľskú sféru ani na životné prostredie a rovnako nebude mať negatívny dopad na zamestnanosť.

	Návrh nariadenia vlády bol prerokovaný v Legislatívnej rade vlády SR dňa 30.10.2001 a predkladané nové znenie návrhu nariadenia je upravené v zmysle pripomienok a záverov vznesených na jej rokovaní.